Na temelju članka 15. stavka 2. Zakona o javnoj nabavi (Narodne novine br. 120/16 i 114/22) i članka 44. Statuta Osnovne škole Svete Ane u Osijeku, Školski odbor Osnovne škole Svete Ane u Osijeku, na sjednici, održanoj 29. ožujka 2024. godine donio je

**PRAVILNIK O JEDNOSTAVNOJ NABAVI**

**OSNOVNE ŠKOLE SVETE ANE U OSIJEKU**

**Opće odredbe**

**Članak 1.**

Ovim Pravilnikom uređuje se način provođenja postupaka jednostavne nabave za nabavu roba, usluga i radova u Osnovnoj školi Svete Ane u Osijeku.

Za provođenje postupaka jednostavne nabave ne osniva se stručno povjerenstvo, već postupak provode zaposlenici Osnovne škole Svete Ane u Osijeku.

**Članak 2.**

U provedbi postupaka nabave iz ovoga Pravilnika, Osnovna škola Svete Ane u Osijeku je obvezna poticati tržišno nadmetanje gdje god je to moguće, osigurati jednak tretman svim gospodarskim subjektima koji sudjeluju u postupku nabave te transparentnost postupaka.

Osnovna škola Svete Ane u Osijeku obvezna je primjenjivati odredbe ovoga Pravilnika na način koji omogućava učinkovitu nabavu te ekonomično i svrhovito trošenje proračunskih sredstava.

Na sprječavanje sukoba interesa na odgovarajući način primjenjuju se odredbe Zakona o javnoj nabavi.

**Članak 3.**

Način i postupci nabave razlikuju se prema vrsti i procijenjenoj vrijednosti nabave:

1. Nabava roba, usluga i radova do 6.599,99 eura bez PDV-a
2. Nabava roba i usluga u vrijednosti od 6.600,00 EUR do 13.299,99 EUR bez PDV-a

odnosno radova u vrijednosti od 6.600,00 do 26.549,99 eura bez PDV-a

1. Nabava roba i usluga u vrijednosti od 13.300,00 do 26.539,99 eura bez PDV-a odnosno radova u vrijednosti od 26.550,00 do 66.359,99 eura bez PDV-a

Za procijenjenu vrijednost nabave roba i nabave usluga veću od 26.539,99 eura bez PDV-a, odnosno 66.359,99 eura bez PDV-a za nabavu radova, provest će se postupak sukladno odredbama Zakona o javnoj nabavi.

**Članak 4.**

Za procijenjenu vrijednost nabave **roba, usluga i radova** **do 6.599,99** eura bez PDV-a dovoljna je jedna ponuda na temelju koje će se izdati narudžbenica ili sklopiti ugovor.

**Članak 5**.

Za procijenjenu vrijednost nabave **roba i usluga od** **6.600,00 do 13.299,99** eura bez PDV-a, odnosno za procijenjenu vrijednost **radova** od **6.600,00 do 26.549,99** eura bez PDV-a, provesti će se postupak prikupljanja ponuda u kojem će se elektroničkom poštom uputiti poziv za dostavu ponuda na minimalno tri gospodarska subjekta ili će se objaviti poziv za dostavu ponuda na službenoj mrežnoj stranici škole.

Nakon isteka roka za dostavu ponuda izvršit će se pregled i usporedba zaprimljenih ponuda te odabir najpovoljnije ponude ili poništenje provedenog postupka o čemu će se sastaviti zapisnik.

Za odabir je dovoljno da bude zaprimljena jedna valjana ponuda.

Odluku o odabiru ili poništenju donosi ravnatelj.

**Članak 6.**

Za procijenjenu vrijednost nabave **roba i usluga od 13.300,00 do 26.539,99 eura** bez PDV-a, odnosno za procijenjenu vrijednost **radova od 26.550,00 do 66.359,99 eura**, provesti će se postupak prikupljanja ponuda u kojem će objaviti poziv za dostavu ponuda na službenoj mrežnoj stranici škole uz mogućnost dodatnog pozivanja gospodarskih subjekata.

Nakon isteka roka za dostavu ponuda izvršit će se pregled i usporedba zaprimljenih ponuda te odabir najpovoljnije ponude ili poništenje provedenog postupka o čemu će se sastaviti zapisnik.

Za odabir je dovoljno da bude zaprimljena jedna valjana ponuda.

Odluku o odabiru ili poništenju donosi ravnatelj.

**Članak 7.**

Prilikom određivanja roka za dostavu ponuda u obzir će se uzeti složenost predmeta nabave.

Predmetni postupak jednostavne nabave poništiti će se ukoliko se po provedenom postupku prikupljanja ponuda utvrdi:

* da je cijena najpovoljnije ponude veća od osiguranih sredstava,
* da nije pristigla niti jedna ponuda koja udovoljava postavljenim uvjetima nadmetanja,
* da nije pristigla niti jedna ponuda te
* da su se izmijenile okolnosti ili su postale poznate okolnosti koje bi dovele do neprovođenja postupka ili provođenja sadržajno znatno drugačijeg postupka nabave

Za odabir je dovoljna jedna valjana ponuda.

**Članak 8.**

Odredbe iz članaka 5. i 6. koje se odnose na prikupljanje ponuda ne primjenjuju se ukoliko:

- je predmet nabave Zakonom o javnoj nabavi izuzet iz njegove primjene

- je pružatelj usluga, izvođač radova ili isporučitelj robe pravna ili fizička osoba čiji se

 odabir predlaže zbog specijalističkih stručnih znanja ili posebnih okolnosti

- se radi o žurnoj nabave uzrokovanoj događajima koji se nisu mogli predvidjeti

 unaprijed

- u prethodno provedenom postupku nije zaprimljena niti jedna ponuda

- su predmet nabave usluga izrade promidžbenih tekstova te njihova objava u

 specijaliziranim časopisima

- su predmet nabave protokolarni, promotivni i reklamni pokloni

- su predmet nabave hotelske i restoranske usluge.

Ukoliko ne postoji odgovarajući broj gospodarskih subjekata registriranih za obavljanje predmetne djelatnosti zahtjev za dostavu ponuda može se uputiti i na manji broj gospodarskih subjekata od broja navedenog u članku 5.

**Prijelazne i završne odredbe**

**Članak 9.**

Ovaj Pravilnik stupa na snagu dan nakon objave na oglasnoj ploči Osnovne škole Svete Ane u Osijeku.

Ovaj Pravilnik objaviti će se na mrežnoj stranici Osnovne škole Svete Ane u Osijeku.

Stupanjem na snagu ovoga Pravilnika o provođenju postupaka jednostavne nabave prestaje važiti Pravilnik o provedbi postupaka jednostavne nabaveKLASA: 003-05/18-01/10, URBROJ: 2158/09-18-06-1 od 11.12. 2018 i KLASA: 003-05/20-01/16, URBROJ: 2158-09-08-20-01 od 31.12.2020.

KLASA: 007-04/24-02/2

URBROJ: 2158-71-10-24-01

Osijek, 29.3.2024.

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_

 Sonja Maričić, prof.

Ovaj Pravilnik je objavljen na oglasnoj ploči Osnovne škole Svete Ane u Osijeku dana 2. travnja 2024., a stupio je na snagu dana 3. travnja 2024. godine.

Ravnateljica škole:

\_\_\_\_\_\_\_\_\_\_\_\_\_\_\_\_\_\_

Višnja Rudeš- Bogdan, prof.